ICT Movement 18/11/61
ข้อมูลล่าสุดจาก Booking.com สตาร์ตอัพสัญชาติเนเธอร์แลนด์ เว็บไซต์และแอปพลิเคชันเพื่อการจองโรงแรม ทำการสำรวจกลุ่มตัวอย่างผู้ใหญ่ในประเทศไทยมากกว่า 500 คน พบว่า โซเชียลมีเดียจะยังคงมีอิทธิพลต่อการเดินทางของคนไทยในปี 2019 ,โดยผู้เดินทางชาวไทยเกือบครึ่ง (49%) ยอมรับว่าเป้าหมายของการออกเดินทางคือ ต้องการเริ่มทำอาชีพที่เกี่ยวข้องกับโซเชียลมีเดีย ขณะที่ผู้เดินทางชาวไทยเกินครึ่ง (54%) มองว่าการเดินทางเป็นโอกาสที่จะช่วยให้สามารถสร้างรายได้จากการเป็นอินฟลูเอนเซอร์หรือบล็อกเกอร์ด้านการเดินทาง แทนการทำงานประจำแบบเดิมๆ ,การสำรวจยังเผยว่า ผู้เดินทางชาวไทยเกือบ 1 ใน 3 (31%) ดูว่าบรรดาคนดังเข้าพักที่ไหนและพยายามค้นหาที่พักที่มีลักษณะใกล้เคียงกัน ยิ่งไปกว่านั้นผู้เดินทางเกือบ 1 ใน 5 (15%) ยังได้รับอิทธิพลจากคนดังอย่างหนัก จนต้องโพสท่าเลียนแบบเซเลบคนดังหรือไอดอลคนโปรดใน Instagram ,ผลสำรวจของ Booking.com ยังพบว่า หลายคนกำลังตกอยู่ภายใต้แรงกดดันของโลกโซเชียลซึ่งทำให้ต้องโพสต์อะไรสักอย่าง ยกตัวอย่างเช่น นักเดินทางชาวไทย 14% นำภาพถ่ายเก่าหรือภาพสวยๆของตนเองที่ถ่ายตั้งแต่ทริปก่อน มาใช้แทนภาพจากทริปปัจจุบัน ,ผู้เดินทางชาวไทย 17% ถ่ายภาพที่พักเสมือนว่าตนเองพักที่นั่น แต่ในความเป็นจริงแล้วพักที่อื่น ผู้เดินทางชาวไทย 8% ทำทีเหมือนว่าตนเองยังเที่ยวอยู่ แต่ในความเป็นจริงนั้นเดินทางกลับจากทริปเรียบร้อยแล้ว และผู้เดินทางชาวไทยเกินครึ่ง (55%) ยังยอมรับว่า เกณฑ์ในการเลือกที่พัก จะต้องเป็นที่พักที่มีความสวยงาม เพื่อที่จะสามารถถ่ายรูปแล้วอัปโหลดลงโซเชียลมีเดียของตนเองได้ ,มาสเตอร์การ์ด ร่วมกับ GARMIN, เอสซีบี และ เคทีซี เปิดตัว GARMIN Pay ครั้งแรกในประเทศไทย ด้วยระบบการชำระเงินแบบไร้สัมผัส หรือ Contactless Payment บนนาฬิกาสมาร์ทวอตช์ GARMIN ที่ทำให้ผู้ใช้ชำระเงินได้ เพียงแตะนาฬิกาเข้ากับเครื่องรับสัญญาณซึ่งมีติดตั้งอยู่ใน 12 ล้านร้านค้าทั่วโลก ,นอกจากนั่งบริหาร เคซีอี บริษัทในตลาดหลักทรัพย์ฯ ซึ่งเป็นผู้ผลิตแผงวงจรอิเล็กทรอนิกส์รายใหญ่ที่สุดในประเทศ และเป็นเจ้าของ The Face Shop แบรนด์เครื่องสำอางเกาหลีในประเทศไทยแล้ว ธุรกิจใหม่ล่าสุดของสุดหล่อ พิธาน องค์โฆษิต คือการเปิดเว็บไซต์ M2Spop เป็นมาร์เกตเพลสขายเสื้อผ้าจาก 17 แบรนด์ 17 ดีไซเนอร์ดาราสาวชื่อดัง เปิดตัวเรียกเสียงฮือฮาไปแล้วเมื่อกลางสัปดาห์ที่ผ่านมา ,โมเดลธุรกิจของ M2Spop น่าสนใจตรงที่ให้โอกาสดาราได้ออกแบบเสื้อผ้าตามใจปรารถนา แต่พอถึงขั้นตอนการผลิต ทั้งการหาวัตถุดิบและตัดเย็บ จะเป็นหน้าที่ของ M2Spop ลงทุนให้ทั้งหมดทั้ง 2 ฝ่ายจึงเป็นเจ้าของแบรนด์ร่วมกัน พอถึงเวลาขายเสื้อ ดาราแค่ช่วยประชาสัมพันธ์โปรโมตผ่านทางโซเชียลมีเดีย ขายได้เท่าไรก็แบ่งเงินกัน แบรนด์ใครขายเยอะ ก็ได้เงินแยะ เข้าลักษณะวิน-วิน 
Booking.com เว็บไซต์และแอปพลิเคชันเพื่อการจองโรงแรม ทำการสำรวจกลุ่มตัวอย่างผู้ใหญ่ในประเทศไทยมากกว่า 500 คน พบว่า โซเชียลมีเดียจะยังคงมีอิทธิพลต่อการเดินทางของคนไทย ในปี 2019
ICT Movement,คนไทย,ท่องเที่ยว,โซเชียลมีเดีย,อิทธิพลต่อการเดินทาง